Diari Oficial de la Generalitat Valenciana


Sumari del DOGV 3925, del 25-01-2001 (2001/523)

Informació pública de l'alternativa tècnica del programa d'actuació integrada de la unitat d'execució núm. 1 del sector Novapolop, de Polop de la Marina.
---------------------------------------------------------------------------------------------------------------------------------------------------------

### Dades del document

Número de DOGV
:   3925

Data del DOGV
:   25-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/523


Organisme emissor
:   Construcciones Blauverd SL

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució núm. 1 del sector Novapolop, de Polop de la Marina. [2001/X523]
  
El senyor Vicente Girbés Camarasa, en nom i representació de la mercantil Construccions Blauverd, SL, ha formulat una alternativa tècnica de programa d'actuació integrada per al desenvolupament de la unitat d'execució núm. 1 del sector Novapolop, del PGOU de Polop de la Marina, integrada per document d'homologació del sector Novapolop, pla parcial del sector esmentat i avantprojecte d'urbanització de la unitat d'execució núm. 1 del sector Novapolop, a l'empara del que preveu la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En aplicació del que estableix l'article 46.3 i 48 de la mateixa llei, s'escau sotmetre el programa esmentat, amb tota la documentació annexa, a informació pública per un termini d'un mes, comptador a partir de l'endemà de la publicació d'aquest anunci en el Diari Oficial de la Generalitat Valenciana.
  
La citada documentació es troba protocol·litzada a la Notaria del senyor Juan Guillermo Giménez Giménez, sítia a la Vila Joiosa (Alacant), avinguda del País Valencià número 35-B. Es fa constar que, durant el termini adés esmentat, les persones interessades en aquest procediment podran formular qualssevol al·legacions que al seu dret convinguen, així com altres alternatives tècniques a l'exposada al públic. Les al·legacions que, si fa el cas, s'hi formulen seran presentades a l'Ajuntament de Polop de la Marina.
  
La referida documentació, així com l'expedient administratiu, podran ser consultada a la citada Notaria i sol·licitar còpia o exhibició de l'acta de protocol·lització dels projectes esmentats, o bé, als locals de l'Ajuntament de Polop de la Marina, els dies hàbils de 09.00 a 14.00 hores.
  
Per últim, mitjançant el present, segons preceptua l'article 46, paràgraf quart i cinquè de la citada Llei 6/1994, es posa en coneixement de les persones interessades que el termini de cinc dies hàbils per a presentar les proposicions juridicoeconòmiques comença el dia hàbil següent a l'acabament del termini d'un mes anteriorment indicat. Durant aqueix termini podran formular-se les referides proposicions a l'Ajuntament de Polop de la Marina. Acabat aquest segon termini, el dia hàbil següent, tret que siga dissabte, i en aquest cas s'hi haurà d'entendre el dia hàbil immediat posterior, tindrà lloc l'acte d'obertura de pliques a l'Ajuntament de Polop de la Marina.
  
Alhora, mitjançant aquest anunci i en compliment del que estableix l'article 59.4 de la Llei 4/1999, s'avisa els titulars cadastrals respecte dels quals no tenim les senyes d'identificació i/o l'adreça fiscal, als efectes del que es preveu en la present publicació: senyor Pascual Fuster Fuster, parcel·la 49, polígon 4.
  
Cosa que us comuniquem perquè en prengueu coneixement i als efectes oportuns, en compliment del que disposa l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Polop de la Marina, 19 de gener de 2001.- Per Construccions Blauverd, SL: Vicente Girbés Camarasa.